Volunteer Smartphone Patrol

Volunteer Smartphone Patrol () (disingkatkan sebagai VSP atau V.S.P) ialah sebuah aplikasi mudah alih yang dibangunkan oleh Polis Diraja Malaysia. Aplikasi ini dibangunkan untuk kegunaan orang awam bagi mewujudkan kerjasama antara polis dan masyarakat dengan membolehkan mereka menjadi mata dan telinga pihak polis dalam menangani jenayah.

 Sejarah 
Aplikasi mudah alih ini dilancarkan pada 22 Mac 2017 di Google Play dan 3 Jun 2016 di Apple App Store, ia diperkenalkan sebagai 'satu inisiatif baru Polis Diraja Malaysia dalam mewujudkan kolaborasi dan kerjasama strategik mencegah jenayah bersama masyarakat tempatan sebagai mata dan telinga pihak polis.'

Bermula pada tahun 2024, semasa sambutan Tahun Baru Cina, aplikasi mudah alih ini yang baru sahaja dikemaskini ke versi 2.0 telah dihebahkan oleh media tempatan kerana mempunyai fungsi untuk pengguna melaporkan ketidakhadiran mereka di kediaman ketika musim cuti dan perayaan yang akan membuat polis menjalankan rondaan harian di sekitar kediaman sehingga mereka balik.

 Ciri-ciri 

 Aduan 
Pengguna boleh membuat aduan tanpa perlu berada di balai polis. Mereka boleh meletakkan alamat kejadian, maklumat aduan dan lampiran (gambar dan video) kejadian. Sesiapa yang menyalurkan maklumat palsu boleh dan akan disiasat oleh pihak polis.

 Balik Kampung 
Pengguna boleh melaporkan ketidakhadiran mereka di kediaman untuk jangka masa yang lama (kebiasaan dikenali sebagai 'balik kampung'). Pengguna hanya perlu meletakkan tarikh mereka pergi, tarikh dijangka balik dan pengguna juga mempunyai pilihan untuk memberi gambar kediaman mereka. Informasi itu pula dihantar ke polis daerah kediaman tersebut dan unit rondaan akan menjalankan rondaan harian di alamat tersebut sehinggalah pengguna itu balik.

 Butang Panik 
Butang panik juga terdapat dalam aplikasi mudah alih ini.

 Lihat juga 

 Polis Diraja Malaysia
 MySejahtera

 Rujukan